stanford-oval/wikipedia huggingface dataset:
Johanna II (Burgundi)
Avioliitto ja jälkeläiset

Jeanne avioitui tulevan Ranskan kuningas Filip V Pitkän kanssa 21. tammikuuta 1307, joka oli kuningas Filip IV:n ja kuningatar Jeanne II de Navarren toiseksi vanhin poika.
Heille syntyi viisi lasta:
Jeanne (1./2. toukokuuta 1308 – 10./15. elokuuta 1347), Burgundin kreivitär (Jeanne III) ja Artois'n kreivitär (Jeanne II) omalla oikeudellaan (suo jure), avioitui vuonna 1318 Burgundin herttua Eudes IV:n kanssa.
Marguerite (1310 – 9. toukokuuta 1382), Burgundin ja Artois’n kreivitär (1361–1382) omalla oikeudellaan, avioitui vuonna 1320 Flanderin, Neversin ja Rethelin kreivi Louis I Dampierren (1304–1346) kanssa.
Isabelle (1312 – huhtikuu 1348), avioitui ensimmäisen kerran vuonna 1323 Viennen dauphinin Guigues VIII:n kanssa. Toisen kerran Isabelle avioitui noin vuonna 1335 Faucogneyn herran Jean III:n kanssa. Kummastakaan liitosta ei ollut jälkeläisiä.
Blanche (1313 – 26. huhtikuuta 1358), nunna
Philippe (24. kesäkuuta 1316 – 24. helmikuuta 1317), kuoli alle vuoden ikäisenä
Avioliitto ja jälkeläiset > Neslen tornin skandaali

Huhtikuussa vuonna 1314 Neslen tornin skandaalina tunnetuksi tullut tapahtuma tuli julkiseksi. Toisena osapuolena olivat veljekset, normannisukuiset Philippe (n. 1290/93 – 19. huhtikuuta 1314) ja Gautier d’Aunay, jotka olivat hovipalvelusta suorittavia ritareita sekä Filip IV:n poikien vaimot. Veljeksiä pidettiin silmällä ja heitä seurattiin. Heidät vangittiin ja kidutuksella saadun tunnustuksen perusteella veljekset tuomittiin majesteettirikoksesta ankarimman mukaan: rangaistuksena oli niin sanottu kolminkertainen julkinen kuolemantuomio. Heidät kidutettiin hengiltä teilipyörässä ja sen jälkeen ruumiit paloiteltiin neljään osaan sekä laitettiin roikkumaan paalujen nokkaan useiksi viikoiksi. Toisten tietojen mukaan kidutus- ja ruumiinhäpäisymenetelmät (mm. nylkeminen, lipeällä valelu, kuljettaminen pitkin katuja) olivat näitä vieläkin raaemmat. Jeannen käly, Marguerite de Bourgogne ja sisar Blanche de Bourgogne tuotiin Pariisin parlamentin oikeudenkäyntiin, jonka perusteella heidät tuomittiin elinikäiseen vankeuteen aviorikoksesta Château Gaillardin linnoituksen vankiselleihin.
Jeanne de Bourgogne, tulevan kuningas Filip V:n puoliso, joka oli todettu oikeudenkäynnissä viattomaksi aviorikokseen, suljettiin kotiarestiin Dourdanin linnoitukseen, koska hän oli salannut tiedon aviorikoksesta. Äitinsä tukemana hän teki sovinnon miehensä kanssa ja saattoi tämän jälkeen palata hoviin Filip IV:n kuoleman jälkeen joulukuussa 1314.
Leskeys

Filip kuoli vuonna 1322 ja Jeanne jäi leskeksi. Filip oli siirtänyt maaomaisuutta ja muuta varallisuutta ja järjestänyt niin, että omaisuus säilyi Jeannella myös Filipin kuoleman jälkeen, vaikka kruunu siirtyi Filipin veljelle Kaarle IV Kauniille.
Jeanne kuoli noin 40-vuotiaana tammikuussa 1330. Hänet on haudattu Couvent des Cordeliers'n fransiskaaniluostarin kirkkoon Pariisiin ja hänen sydämensä haudattiin puoliso Filip V:n viereen Saint-Denis'n basilikaan.
Jeanne II, Burgundin kreivitär, Ranskan ja Navarran kuningatar, vastaanottaa teoksen "Breviculum seu electorium parvum" sen tekijältä Thomas le Myésier'ltä  (polvistuu vas.) 1325
Harlan Ellison

| Harlan Ellison |
| --- | --- |
 Ellison vuonna 1986.
Henkilötiedot
Syntynyt: 27. toukokuuta 1934 Cleveland, Ohio
Kuollut: 27. kesäkuuta 2018 (84 vuotta) Los Angeles, Kalifornia
Kansalaisuus:  Yhdysvallat
Ammatti:  kirjailija
Kirjailija
Salanimi: Cheech Beldone ja Phil Beldone 
Tyylilajit:  tieteiskirjallisuus
Palkinnot
 Damon Knight Memorial Grand Master Award 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Harlan Ellison puhumassa Minicon 41:ssä vuonna 2006.
Harlan Jay Ellison (27. toukokuuta 1934 Cleveland, Ohio – 27. kesäkuuta 2018 Los Angeles, Kalifornia) oli useasti palkittu yhdysvaltalainen kirjailija, joka tunnetaan erityisesti lyhyistä novelleistaan, esseistään ja kritiikeistään. Suurin osa hänen tuotannostaan lasketaan kuuluvaksi tieteiskirjallisuuteen, vaikka hän itse luokittelikin tuotantonsa mieluummin maagiseksi realismiksi tai surrealistiseksi fantasiaksi. Hän kirjoitti kaikki tarinansa Olympia-merkkisillä kirjoituskoneilla. Ellison myös kertoi inhoavansa Internetiä, koska hänen mukaansa se tappaa kirjat. Ellisonilla oli tapana käyttää salanimeä Cordwainer Bird sellaisissa tapauksissa, joissa hän koki, että jokin hänen teoksensa on muokattu tunnistamattomaan muotoon.
Ellison työskenteli myös konsulttina televisiosarjoissa Pelon rajalla ja Babylon 5, kirjoitti novelleja kirjakauppojen ikkunoissa ja sai potkut Disneyltä ensimmäisenä työpäivänään. Lisäksi hänet tunnettiin ärhäkkäästä luonteestaan. Kerran Ellison nujakoi erään miehen kanssa sillä seurauksella, että tämän lantio murtui. Hän myös lähetti postitse kuolleen eläimen eräälle vihamiehelleen. Hän asui viidennen vaimonsa kanssa Los Angelesissa, Kaliforniassa ennen kuolemaansa.
Ellisonille myönnettiin Writers Guild of America -palkinto Star Trek -sarjan jakson "Rajalta toiselle" alkuperäisestä televisiokäsikirjoituksesta.
Ellison on nimetty yhdeksi tieteiskirjallisuuden Grand Mastereista.
Novellikokoelmat

A Touch of Infinity
Children of the Streets
Gentleman Junkie and Other Stories of the Hung-Up Generation
Ellison Wonderland
Paingod and Other Delusions
I Have No Mouth, and I Must Scream
From the Land of Fear
Love Ain't Nothing But Sex Misspelled (fiktiota ja ei-fiktiota)
The Beast that Shouted Love at the Heart of the World
Over the Edge
Partners in Wonder (14 muun kirjoittajan kanssa)
Alone Against Tomorrow
Approaching Oblivion
Deathbird Stories
No Doors, No Windows
Strange Wine
Shatterday
Stalking the Nightmare
Angry Candy
Slippage
Kirjat

Rumble (Web of the City)
The Sound of a Scythe
Spider Kiss (alun perin Rockabilly)
Doomsman
The Starlost #1: Phoenix Without Ashes (Edward Bryantin adaptaatio Ellisonin käsikirjoituksesta TV-sarjan pilottijaksoon)
Ei-fiktio

Memos from Purgatory
The Glass Teat (esseitä televisiosta, 1968–1970)
The Other Glass Teat (esseitä televisiosta, 1970–1972)
Sleepless Nights in the Procrustean Bed
Harlan Ellison's Watching
An Edge in My Voice
The Harlan Ellison Hornbook
Aiheesta muualla

Kuvia tai muita tiedostoja aiheesta Harlan Ellison Wikimedia Commonsissa
Ellison Webderland – Virallinen kotisivu
Urban Legends Reference Pages: Disney (Harlan Ellison)
Harlan Ellison Internet Speculative Fiction Database -sivustolla (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  3  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Belgia  Yhdysvallat  Japani  Tšekki  Australia  Kreikka  Korea  Kroatia  Alankomaat  Puola 
Tieteilijät:  CiNii 
Taiteenala:  Grammy Awards  MusicBrainz 
Henkilöt:  Deutsche Synchronkartei  DDB  Trove 
Muut:  Europeana  SNAC  IdRef
Kiinteistönvälitysalan Keskusliitto

| Kiinteistönvälitysalan Keskusliitto |
| --- | --- |
Yritysmuoto:  Rekisteröity yhdistys
Perustettu:  2008
Toimitusjohtaja:  Annukka Mickelsson
Puheenjohtaja:  Jukka Rantanen
Kotipaikka:  Helsinki
Toimiala:  Kiinteistönvälitysala
Kotisivu:  www.kvkl.fi
Infobox OKVirheellinen NIMI-arvo: 
Kiinteistönvälitysalan Keskusliitto ry on kiinteistönvälitysalan valtakunnallinen etu- ja kattojärjestö Suomessa. Yhdistys on rekisteröity vuonna 2008 ja sen nykyinen toimitusjohtaja on Annukka Mickelsson. Liitto kehittää suomalaista kiinteistönvälitysalaa kehittämällä alan koulutusta, edistämällä alan eettistä ja juridista sääntelyä, tekemällä tehokasta edunvalvontaa ja vaikuttamisyhteistyötä niin kotimaassa kuin kansainvälisesti.
Keskusliiton jäseniä ovat Aktia Kiinteistönvälitys Oy, Kiinteistömaailma Oy, OP Koti, Realia Group Oy, Remax Suomi, Suomen Kiinteistönvälittäjät ry ja Sp-Koti. Järjestö edustaa yli 80 prosenttia kiinteistönvälitysalan ammattilaisista Suomessa.
Toiminta

Keskusliiton tavoitteina on pitää yllä alan toimintaedellytyksiä sääntelyn, teknologian ja toimintaympäristön muutoksissa. Käytännössä vaikuttaminen tapahtuu sääntelyä kehittämällä, osallistumalla yhteiskunnalliseen keskusteluun, alaa koskevien lausuntojen valmistelussa sekä riippumattoman markkinatiedon tuottamisella. Liitto haluaa myös vahvistaa alan sitoutumista Hyvän välitystavan ohjeeseen Liitto järjestää LKV-valmennuskursseja ja ajankojtaisia tietoiskuja, ja kehittää alan koulutusvaatimuksia.
Toiminta > Hintaseurantapalvelu

Kiinteistönvälitysalan Keskusliiton Hintaseurantapalvelu on kiinteistönvälitys- ja rakennusalalla toimivien yritysten työkalu markkinahinnan määrittämiseksi sekä arvioiden ja neuvotteluiden tueksi. Palvelu kattaa suomalaisten kiinteistönvälittäjien tekemät kaupat vuodesta 1999 lähtien, ja palvelussa on mukana myös merkittävä määrä rakennusliikkeitä. KVKL Hintaseurantapalvelun dataa  hyödyntävät myös Tilastokeskus, Suomen Pankki ja monet viranomaiset. Liitto julkaisee kvartaaleittain markkinakatsauksia tehdyistä välittäjäkaupoista.
Toiminta > Hyvän Välitystavan ohje

Hyvän Välitystavan ohje edistää kiinteistönvälitysalan ammattimaisuutta. Se kiteyttää alan pelisäännöt ja suojaa sekä ostajaa että myyjää. Vastuuntuntoinen kiinteistönvälittäjä tuntee ohjeen ja on sitoutunut noudattamaan sitä. Hyvä välitystapa on joustava normi ja siihen vaikuttavat tuomioistuinten päätökset, kuluttajariitalautakunnan suositukset, viranomaisten ohjeet ja alan vakiintunut käytäntö.
Toiminta > Kansainvälinen toiminta

Liiton päämäärä kansainvälisessä yhteistyössä on pyrkiä kehittämään ja tukemaan kiinteistönvälittäjäammattia. Kansainvälisen yhteistyön tarve lisääntyy silloin, kun kiinteistönvälittäjien ja heidän asiakkaidensa asuntokaupat tehdään yli maan rajojen. Pyrkimyksenä on vaihtaa muiden organisaatioiden kanssa kokemuksia ja tietämystä ja vahvistaa näin jäsenistön ammattitaitoa.
Liitto tekee yhteistyötä monen kansainvälisen järjestön kanssa. Näistä merkittävimmät ovat NEU (Nordiska Egendomsmäklare Unionen) ja NAR (National Association of Realtors, USA).
Babylon 5

| Babylon 5 |
| --- | --- |

Tyyli:  Science fiction
Kestoaika:  42 min
Luoja(t):  J. Michael Straczynski
Pääosissa:  Michael O’Hare Bruce Boxleitner Claudia Christian Jerry Doyle Mira Furlan Richard Biggs Bill Mumy Peter Jurasik Andreas Katsulas Stephen Furst Jason Carter Patricia Tallman Jeff Conaway
Alkuperämaa:  Yhdysvallat
Alkuperäiskieli:  englanti
Verkko:  PTEN (1994–1997) TNT (1998)
Esitetty:  22. helmikuuta 1993 –  25. marraskuuta 1998
Jaksoja:  110 + seitsemän tv-elokuvaa
Tuotanto
Ohjaaja(t):  Michael Vejar David J. Eagle Janet Greek Jim Johnston John C. Flinn III Kevin G. Cremin
Käsikirjoittaja(t):  J. Michael Straczynski  Larry DiTillio D. C. Fontana Peter David Harlan Ellison
Seuraaja:  Crusade
Aiheesta muualla
IMDb 
Babylon 5 on J. Michael Straczynskin luoma, tuottama ja suurelta osalta käsikirjoittama science fiction -televisiosarja. Sarjan pilottielokuva The Gathering esitettiin 22. helmikuuta 1993 (Suomessa nimellä Kokoontuminen 17. elokuuta 1997) ja varsinainen sarja 26. tammikuuta 1994 (Suomessa alkaen 24. elokuuta 1997). Suomessa sarjaa esitti Yle TV2.
Sarjaa tehtiin kaikkiaan viisi tuotantokautta, jotka sisälsivät yhteensä 110 jaksoa. Päätösjakso "Sleeping in Light" esitettiin Yhdysvalloissa 25. marraskuuta 1998 (suom. Valossa lepäävät 18. maaliskuuta 2000).
Babylon 5 käytti uraauurtavalla tavalla CGI-tehosteita televisiossa LightWave 3D -ohjelmalla. Tämä oli mahdollisesti ensimmäinen kerta koskaan, kun televisiosarjan visuaaliset tehosteet tehtiin kokonaan tietokoneella.
Toinen merkittävä osa sarjassa oli se, että sarjassa oli yksi tarina joka jatkui koko sarjan alusta loppuun asti kun taas useimmissa muissa aikansa tieteissarjoissa, kuten Star Trekissä jokainen jakso tavallisesti käsitti vain yhden tarinan ja seuraavassa jaksossa siirryttiin jo seuraavaan. Sarja on saanut useita palkintoja, esimerkiksi vuosina 1996 ja 1997 parhaan näytelmäteoksen Hugo-palkinnon sekä vuonna 1993 parhaan visuaalisten erikoistehosteiden ja vuonna 1994 parhaan maskeerauksen Emmy-palkinnon. Sarjasta tekee poikkeuksellisen myös se, että sarjan luonut J. Michael Straczynski käsikirjoitti 18 jaksoa lukuunottamatta kaikki jaksot itse. Myös budjetti oli kilpailija Deep Space Nineen nähden vaatimaton.
Tarina

Sarja kertoo avaruusasema Babylon 5:stä, joka on ihmisten ja minbarien välisen sodan jälkeen rakennettu rauhanomaiseksi kohtaamis- ja kauppapaikaksi. Sitä edeltävät avaruusasemat Babylon 1, 2 ja 3 sabotoitiin rakentamisen aikana. Suurin asema, Babylon 4 katosi hieman ennen käyttöön ottoaan.
Sarjan keskeisiä teemoja:
Henkilöhahmojen omat ja keskinäiset ongelmat (muun muassa addiktiot ja ihmissuhteet)
Elämänkatsomukset, uskonnot ja uskomukset
Toinen Varjosota
Ihmisten ja muiden galaksin asukkaiden suhteet
Maan Allianssin luisuminen diktatuuriin
Centauri Imperiumin nousu ja tuho
Babylon 4 -mysteeri
Vanhat lajit vorlonit ja varjot, jotka ovat tarkkailleet ja ohjanneet nuorempien sivilisaatioiden kehitystä
Valenin mysteeri
Maa-Minbari sodan vaikutus
Minbarin sisällissota
Tähtiallianssin synty
Telepaattikriisi Babylon 5 -asemalla
Ajallisesti sarjan tarina jakautuu viidelle vuodelle (vuosiin 2258–2262), joista kukin tuotantokausi kattaa yhden vuoden. Keskeisenä tarinana sarjassa on toinen Varjosota, jossa pääosapuolina ovat Vorlonit ja Varjot, kaksi vanhaa lajia, jotka pyrkivät ohjaamaan nuorempien lajien kehitystä omien näkemyksiensä mukaisesti. Vorlonit edustavat järjestystä kannustaen lajeja keskinäiseen yhteistyöhön. Varjot puolestaan uskovat kehityksen tulevan keskinäisestä kamppailusta, kaaoksesta, josta voittajat selviytyvät entistä vahvempina.
Aseman sijainti ja tähti tosimaailmassa

Kehystarinan mukaan avaruusasema kiertää Epsilon Eridanin kolmatta planeettaa. Reaalimaailmassa tähdellä nykyään tiedetään olevan planeettajärjestelmä. Tähti on nuori, noin miljardin vuoden ikäinen, joten sen ympäristö ei ole turvallinen vielä sarjan kuvaamana 2250-luvullakaan.
Tärkeimmät roolit

Ihmiset
Jeffrey Sinclair, Babylon 5 -aseman ensimmäinen komentaja, (tuotantokausi 1); Allianssin suurlähettiläs Minbarissa (tuotantokausi 2) (Michael O'Hare)
John Sheridan, Babylon 5 -aseman toinen komentaja, Tähtiallianssin presidentti (Bruce Boxleitner, tuotantokaudet 2–5)
Susan Ivanova, Babylon 5 -aseman varakomentaja (Claudia Christian, tuotantokaudet 1–4 + cameo 5. kauden päätösjaksossa)
Michael Garibaldi, Babylon 5 -aseman turvallisuuspäällikkö (Jerry Doyle, kaudet 1–3), allianssin erikoisasiamies (kaudet 4–5)
Dr. Stephen Franklin, Babylon 5 -aseman päälääkäri (Richard Biggs)
Zack Allan, turvamies (Jeff Conaway, tuotantokausi 3), uusi turvallisuuspäällikkö (tuotantokaudet 4–5)
Lyta Alexander, Babylon 5 -aseman ensimmäinen telepaatti (Patricia Tallman, pilotti, tuotantokaudet 3–5)
Marcus Cole, rajavartija (Jason Carter, tuotantokaudet 3–4)
Talia Winters, Babylon 5 -aseman toinen telepaatti (Andrea Thompson, tuotantokaudet 1–2)
Elizabeth Lochley, Babylon 5 aseman kolmas komentaja, tuotantokausi 5 (Tracy Scoggins, tuotantokausi 5)
Warren Keffer, Starfury-hävittäjälentäjä (Robert Rusler, tuotantokausi 2)
Alfred Bester, PSI-poliisi (Walter Koenig, tuotantokaudet 1–5)
Minbarit
Delenn, Minbarin Federaation suurlähettiläs (Mira Furlan)
Lennier, suurlähettilään apulainen (Bill Mumy)
Neroon, soturikastin korkea jäsen (John Vickery)
Centaurit
Londo Mollari, Centaurin keisarikunnan suurlähettiläs (Peter Jurasik)
Vir Cotto, suurlähettilään apulainen (Stephen Furst)
Narnit
G'Kar, Narnin suurlähettiläs (Andreas Katsulas)
Na'Toth, suurlähettilään apulainen (Caitlin Brown, tuotantokausi 1; Mary Kay Adams, tuotantokausi 2)
Vorlonit
Kosh Naranek, Vorlonien suurlähettiläs (ääni: Ardwight Chamberlain, fyysinen olemus: Jeffrey Willerth, tuotantokaudet 1–3)
Kosh Ulkesh, Vorlonien toinen suurlähettiläs, ns. paha Kosh (ääni: Ardwight Chamberlain, fyysinen olemus: Jeffrey Willerth, tuotantokausi 4)
Elokuvat

Sarjaa tukemaan on tehty seitsemän televisioelokuvaa, jotka sijoittuvat televisiosarjan kronologiaan ja sisältävät osittain samoja päähenkilöitä kuin televisiosarjakin.
The Gathering, sarjan pilottijakso. Esitetty ensimmäisen kerran Yhdysvalloissa 22. helmikuuta 1993
Babylon 5: In the Beginning. Esitetty ensimmäisen kerran Yhdysvalloissa 4. tammikuuta 1998
Thirdspace, esitetty ensimmäisen kerran Yhdysvalloissa 19. heinäkuuta 1998
The River of Souls, esitetty ensimmäisen kerran Yhdysvalloissa 8. marraskuuta 1998
A Call to Arms, esitetty ensimmäisen kerran Yhdysvalloissa 3. tammikuuta 1999
The Legend of the Rangers, esitetty ensimmäisen kerran Yhdysvalloissa 19. tammikuuta 2002
The Lost Tales, ensi-ilta Yhdysvalloissa 31. heinäkuuta 2007
Babylon 5:n jälkeen tuotettiin 13-osainen spin-off-sarja Crusade.
Aiheesta muualla

Wikimedia Commonsissa on kuvia tai muita tiedostoja aiheesta .
Babylon 5 Official Site (Arkistoitu – Internet Archive) (englanniksi)
Babylon 5 Internet Movie Databasessa (englanniksi)
Babylon 5: The Gathering Internet Movie Databasessa (englanniksi)
Babylon 5: In the Beginning Internet Movie Databasessa (englanniksi)
Babylon 5: A Call to Arms Internet Movie Databasessa (englanniksi)
Babylon 5: Thirdspace Internet Movie Databasessa (englanniksi)
Babylon 5: The Legend of the Rangers: To Live and Die in Starlight Internet Movie Databasessa (englanniksi)
Lurkers Guide to Babylon 5, epävirallinen mutta hyvin kattava Babylon 5 -sivusto (englanniksi)
Varjojen paratiisi, suomenkielinen Babylon 5 -sivusto
Purppurakuningas

Kuva Purppurakuninkaasta Mustan tornin seitsemännessä osassa. Kuvan on tehnyt Michael Whelan.
Purppurakuningas (Crimson King) on Stephen Kingin luoma fiktiivinen hahmo, joka esiintyy Kingin Musta torni -sarjassa pääkonnana. Purppurakuningas esiintyy joskus Kingin kirjoissa nimillä Punainen Kuningas, Punakuningas tai Abbalah. Purppurakuningas on pahan ruumiillistuma, jota verrataan kirjoissa usein muun muassa kristinuskon Saatanaan.
Esiintymiset > Uneton yö

Purppurakuningas (kirjassa nimellä Punakuningas) tekee ensiesiintymisensä Uneton yö -romaanissa, joka sijoittuu SE -romaanissa tutuksi tulleeseen Derryn pieneen kaupunkiin. Punakuninkaan nimi mainitaan vähän väliä kirjassa ennen loppua. Romaanin tasapainoitellessa Tarkoituksen ja Sattumien välillä ilmenee, että juuri Punakuningas, joka alkoi Ed Deepneaun houreellisena puheena, on Sattuman yliherra ja kirjan toisen antagonistin, Atroposin käskyttäjä. Atropos käyttää "Elämän ystäviin" kuuluvaa abortin vastustajaa Ed Deepneauta tuhotakseen kamikaze-hyökkäyksellä ihmisiä Susan Dayn järjestämässä tilaisuudessa Derryn monitoimitalon luona. Punakuninkaan päämääränä on joukkomurhan avulla saada pikkupoika nimeltään Patrick Danville tuhotuksi, sillä pojalla on todellisuudessa suuri merkitys maailmojen tasapainoisuuteen. Unettoman yön sankari Ralph Roberts tekee kaikkensa, jottei joukkotuho onnistuisi.
Kun Ralph Roberts onnistuu pääsemään Ed Deepneaun lentokoneen sisälle mielenvoimillaan, hän huomaa siellä edesmenneen äitinsä keinutuolissa kutomassa, minkä jälkeen maailma hänen ympärillään muuttuu hänen vanhaksi kodikseen. Pian hänen kuollut äitinsä muuttaa muotoa ja Ralph ymmärtää saapuneensa Punakuninkaan hoviin ja hänen edessään istuvan hahmon olevan itse Punakuningas. Punakuningas ottaa monnin ulkomuodon, koska Ralphin lapsuudessa esiintyi pelottava tilanne monniin liittyen hänen kalastellessa veljensä kanssa. Kun Ralph astuu lähemmäs monnia kädessään Lois Chassen toinen korvakoruista, hän näkee monnin syvyyksissä kirkkaan punaisen miehen. Ralph pelkäsi alkujaan monneja, kun hänen veljensä oli monnin kalastuksessa pelotellut monnien viiksikarvojen olevan myrkyllisiä. Siitä huolimatta, että Punakuningas uhkasi Ralphia vahingoittamalla häntä monnin viiksikarvoillaan, Ralph tulee lähemmäs ja iskee korvakorun piikkisen pään monnin silmään. Tämän seurauksena illuusio haihtuu, jolloin keinutuoli muuttuu kiviseksi valtaistuimeksi ja monni puolestaan tuskasta ja vihasta rääkyväksi punakaapuiseksi mieheksi. Olio repäisee terävillä hampaillaan Ralphin toisen kämmenen irti, mutta Ralph onnistuu käyttämään auraenergiansa ja laukaisemaan valtavan määrän energiaa kädentyngästään. Se oli räjäyttänyt maailmojen välille jonkin käytävän, jonka kirkkaus oli niin suuri, että Ralph joutui sulkemaan silmänsä. Kun hän avasi silmänsä, hän huomasi Punakuninkaan kadonneen ja olevansa taas Ed Deepneaun lentokoneessa, joka suoritti parhaillaan itsemurhaiskua. Ralph onnistui vain osittain estämään iskun onnistumisen; kuolonuhreja tuli kahden tuhannen sijaan 72, mutta Patrick Danville jäi henkiin.
Monitoimitalolla nelivuotias Patrick Danville piirsi paperille kuvan ruusupellon keskellä seisovasta Mustasta tornista, jonka vieressä seisoo revolverimies. Tornin parvekkeelle Patrick piirsi punakaapuisen kuninkaan.
Esiintymiset > Pedon sydän

Purppurakuninkaan lähettiläät, keltatakkiset alhaismiehet (jotka mainitaan myös kirjassa Painajainen), on lähetetty noutamaan Ted Brautiganin Loppumaailmaan, koska tämä osoittautuu todella mahtavaksi Murtajaksi, jota voidaan käyttää apuna Mustan tornin tuhoamiseen.
Esiintymiset > Pimeyden talo

Stephen Kingin ja Peter Straubin yhdessä kirjoittamassa Talismaani-sarjan toisessa osassa Purppurakuningas on lähettänyt uskollisen palvelijansa, herra Munshunin, meidän maailmamme pikkukaupunkiin French Landingiin tappamaan lapsia Charles Burnside -nimisen eläkeläisen kanssa. Purppurakuningas haluaa kuitenkin herra Munshunin tuovan hänelle loppumaailmaan pojan, Tyler Marshallin, sillä tämä osoittautuu universumin toiseksi vahvimmaksi Murtajaksi, joka voisi tuhota Mustaa tornia kannattelevan Säteen (kirjassa sitä kutsutaan "Parruksi").
Esiintymiset > Musta torni

Mustassa tornissa Purppurakuninkaan tavoitteena on kerätä Murtajia Loppumaailmaan tuhotakseen Säteet, jotta Musta torni sortuisi. Tornin sorruttua Purppurakuninkaan vangittu ruumis pääsisi vapaaksi, jolloin käynnistyisi Din-Ta (vertaus "maailmanloppuun"). Purppurakuninkaan suunnitelman uhkaa kuitenkin pilata Gileadin viimeinen täysoppinut revolverimies, Roland Deschain, ja tämän Ka-Tet (tarkoittaa joukkoa, jolla on yhteinen päämäärä - tässä tapauksessa Mustan tornin löytäminen).
Esiintymiset > Musta torni > Lopullinen kohtalo

Kirjasta Uneton yö tuttu Patrick Danville löytää Rolandin kanssa valtaisan ruusukentän keskellä kohoavan Mustan tornin, josta Purppurakuningas pommittaa heitä hakeutuvilla räjähteillä. Rolandin ampuessa räjähteitä hajalle Patrick piirtää Purppurakuninkaan kuvan paperilleen, jota loppujen lopuksi kumittaessa myös Purppurakuningas pyyhkiytyy olemattomiin, jättäen punaisina hohtavat silmät jäljelle.
Luonne

Purppurakuningas kuvataan todella vaarallisena, armottomana ja raivokkaana olentona, joka ei välitä maailmanvaltiudesta vaan koko universumin tuhoamisesta.
Ulkonäkö

Purppurakuningas on kirjojen mukaan punaiseen kaapuun pukeutunut vanha parrakas mies, jonka silmät ovat kirkkaan punaiset. Kirjassa Uneton yö Ralph Roberts kohtaa Purppurakuninkaan kuningaskalan muodossa.
Mustassa tornissa Purppurakuningas oli toiselta ulkomuodoltaan hämähäkkiolento, kuten hirviömäinen klovni Pennywise Stephen Kingin vuonna 1986 ilmestyneessä kirjassa Se.
Esiintyminen muissa medioissa > Sarjakuva

Purppurakuningas esiintyy myös Marvelin ja Stephen Kingin Musta torni -sarjakuvissa.
Kuva Purppurakuninkaasta Marvelin Pitkä kotimatka -sarjakuvasta. Kuvan on tehnyt Jay Lee.